Suchinthana/ta-wikipedia huggingface dataset:
மதன் கலிதா

மதன் கலிதா  (Madan Kalita)  இந்தியாவைச் சேர்ந்த ஓர் அரசியல்வாதியாவார். 1952 - 2022 ஆம் ஆண்டுகள் காலத்தில் இவர் வாழ்ந்தார்.  அசாம் மாநிலத்தின் நல்பாரி சட்டமன்ற தொகுதியைச் சேர்ந்த இவர் இந்திய தேசிய காங்கிரசு கட்சியில் உறுப்பினராகவும் இருந்தார்.  கலிதா 2001 ஆம் ஆண்டு நடைபெற்ற தேர்தலில்  நல்பாரி சட்டமன்றத் தொகுதியில் வென்று  அசாம் சட்டமன்றத்தின் சட்டமன்ற உறுப்பினராகத் தேர்ந்தெடுக்கப்பட்டார்  

கலிதா 2006 ஆம் ஆண்டில் இந்திய தேசிய காங்கிரசு கட்சியால் ஒரு வேட்பாளராக மறுக்கப்பட்டார், மேலும் 2006 மற்றும் 2011 ஆம் ஆண்டுகளில் அசாம் சட்டமன்றத் தேர்தல்களில் போட்டியிட்டார், ஆனால் எதிர் வேட்பாளரிடம் தோற்றார். 

கலிதா 2022 ஆம் ஆண்டு சனவரி மாதம் 21 ஆம் தேதியன்று மாரடைப்பால் இறந்தார்.

மேற்கோள்கள் 

2022 இறப்புகள்
1952 பிறப்புகள்
அசாமைச் சேர்ந்த இந்திய தேசிய காங்கிரஸ் அரசியல்வாதிகள்
சாகிருல் இசுலாம் (அரசியல்வாதி)

சாகிருல் இசுலாம்  (Zahirul Islam (politician))  இந்தியாவைச் சேர்ந்த ஓர் அரசியல்வாதியாவார். அசாம் மாநிலத்தில்  உள்ள மங்காச்சார் தொகுதியில் இருந்து அசாம் சட்டமன்ற உறுப்பினராக தேர்ந்தெடுக்கப்பட்டார்.  1962  ஆம் ஆண்டு முதல்   1972 ஆம் ஆண்டு வரை சுயேச்சை  சட்டமன்ற உறுப்பினராக இருந்துள்ளார்.  .1978 ஆம் ஆண்டு முதல் 1983  ஆம் ஆண்டு வரை சனதா கட்சி வேட்பாளராகவும் 1991 ஆம் ஆண்டு  முதல் 1996 ஆம் ஆண்டு வரை இந்திய தேசிய காங்கிரசு வேட்பாளராகவும் மீண்டும் தேர்ந்தெடுக்கப்பட்டார்

மேற்கோள்கள் 

வாழும் நபர்கள்
அசாமைச் சேர்ந்த இந்திய தேசிய காங்கிரஸ் அரசியல்வாதிகள்
அசாம் சட்டமன்ற உறுப்பினர்கள்
குடப்பனக்குன்னு குன்னத்து மகாதேவர் கோயில்

குன்னத்து மகாதேவர் கோயில் இந்தியாவின் கேரள மாநிலத்தில் திருவனந்தபுரம் மாவட்டத்தில் குடப்பனக்குன்னு என்னுமிடத்தில் அமைந்துள்ளது.   கோயிலின் மூலவர் சிவபெருமான் ஆவார். மூலவர் சன்னதி கிழக்கு நோக்கி அமைந்துள்ளது.  கேரளாவில் உள்ள 108 சிவன் கோவில்களில் ஒன்றான இக்கோயில் பரசுராமரால் சிவபெருமானுக்கு அர்ப்பணிக்கப்பட்டதாக நம்பப்படுகிறது.   பேரூர்கடை-மன்னந்தலா சாலையில் குடப்பனக்குன்னு சிவில் ஸ்டேஷன் அருகில் இக்கோயில் அமைந்துள்ளது.

மூலவர் சன்னதியும் அதன் சுற்றுப்புறங்களும் பழமை மாறாமல் உள்ளது. ஆங்காங்கே சில கட்டுமானங்களைக் காணமுடிகிறது. இக்கோயிலில் கணபதி மற்றும் வாசுகி (பாம்பு)  போன்ற பிற தெய்வங்கள் வழிபடப்படுகின்றன. இக்கோயிலின் வருடாந்திர விழா மலையாள மாதமான தனுவில் (டிசம்பர்-ஜனவரி) கொண்டாடப்படுகிறது.

மேலும் பார்க்கவும் 
 108 சிவன் கோவில்கள்
 கேரளாவின் கோவில்கள்

மேற்கோள்கள் 

திருவனந்தபுரம் மாவட்டத்தில் உள்ள சிவன் கோயில்கள்
Coordinates on Wikidata
108 சிவன் கோயில்கள்
குசாகோட் மகாதேவர் கோயில்

குசாகோட் மகாதேவர் கோயில், இந்தியாவின் கேரளாவில் உள்ள ஒரு கோயிலாகும். கேரளாவின் திருவிதாங்கூர் தேவஸ்தான வாரியத்தின் கீழ் பட்டியலிடப்பட்டுள்ள "பெரிய" கோயில்களின் கீழ் இந்தக் கோயிலும் உள்ளது.

விழாக்கள்
இக்கோயிலின் முக்கிய திருவிழாக்கள் ஆண்டுதோறும் எட்டு நாள்கள் கொண்டாடப்படுகின்ற "திருக்கொடியேட்டு விழா", சிவராத்திரி மற்றும் திருவாதிரை நாட்கள் ஆகியவையாகும். ஸ்ரீகண்டேஸ்வரம் கோயிலுக்கு அடுத்தபடியாக இக்கோயிலில் சிவராத்திரி விழா மிகச் சிறப்பாகக்கொண்டாடப்படுகிறது.

வேண்டுதல்கள்
பக்தர்கள் தம் வேண்டுகோள்களை நிறைவேற்றிக்கொள்ள இக்கோயிலுக்கு வருகிறார்கள்.

மேற்கோள்கள் 

திருவனந்தபுரம் மாவட்டத்தில் உள்ள இந்துக் கோயில்கள்
Coordinates on Wikidata
குட்டுமுக் சிவன் கோயில்

குட்டுமுக் சிவன் கோயில்,  இந்தியாவின் கேரள மாநிலத்தில் உள்ள குட்டுமுக் மகாதேவருக்குக்குரிய கோயிலாகும். இக்கோயில் திருச்சூர் மாவட்டத்தில் திருச்சூருக்கு வடகிழக்கே 5 கி.மீ. தொலைவில் அமைந்துள்ளது.  இங்கு வழிபடப்படுகின்ற சிலை 300 ஆண்டுகளுக்கும் மேலானதாகக் கூறப்படுகிறது. ஆனால் அது தொடர்பாக எவ்வித வரலாற்று பதிவுகளும் காணப்பெறவில்லை. 'குட்டுமுக்' என்ற பெயர் குட்டி மக் என்பதிலிருந்து உருவானதாக நம்பப்படுகிறது.

வரலாறு 
இங்கு வழிபடப்படுகின்ற சிலை "கிராத மூர்த்தி" என்று அழைக்கப்படுன்ற, சிவனின் மற்றொரு வடிவமாகும். இந்த வடிவில்தான் இறைவன், அர்ஜுனனின் பக்தியைச் சோதிப்பதற்காக, வேட்டைக்காரனாகத் தோன்றி அவனுடன் சண்டை போட்டதாகக் கூறுவர். அர்ஜுனனின் பக்தியால்  ஈர்க்கப்பட்ட சிவன் அவருக்கு " பசுபதாஸ்திரம் " என்ற ஓர் ஆயுதத்தைத் தந்தார். ஒருமுறை மைசூர் இராணுவம், திப்பு சுல்தான் தலைமையில் இக்கோயிலைத் தாக்க முற்பட்டபோது, எங்கிருந்தோ வெளியே வந்த தேனீக்கள் கூட்டம் அவர்களைத் தாக்கி, அவர்களை பின்வாங்கச் செய்தது.

துணைத்தெய்வங்கள் 
கணபதி, ஐயப்பன், மகாவிஷ்ணு போன்ற தெய்வங்களுக்கான சன்னதிகள் இக்கோயிலில் உள்ளன.

திருவிழாக்கள் 
குட்டுமுக் உற்சவம் இங்கு பத்து நாட்கள் நடைபெறுகிறது.

மேற்கோள்கள்

வெளி இணைப்புகள் 
 குட்டுமுக் சிவன் கோவில் தகவல்

படத்தொகுப்பு

திருச்சூர் மாவட்டத்திலுள்ள சிவன் கோயில்கள்
சிறீமான் பிரபுல்லா கோசுவாமி

சிறீமான் பிரபுல்லா கோசுவாமி (Sriman Prafulla Goswami) இந்தியாவைச் சேர்ந்த ஓர் அரசியல்வாதியாவார். 1911 ஆம் ஆண்டு  பிப்ரவரி  மாதம் 2 ஆம் தேதியன்று இவர் பிறந்தார். இந்திய மாநிலமான அசாமைச் சேர்ந்த இவர் இந்திய தேசியக் காங்கிரசு கட்சியில்  உறுப்பினராக இருந்தார்.  1952-57, 1957-62 மற்றும் 1962-67  ஆண்டுகளில் அசாம் சட்டமன்ற உறுப்பினராகவும் இருந்தார். 

மாநிலங்களவையில், இவர் 1967-72 மற்றும் 1974-80 காலத்தில் அசாம் மாநிலத்தை மநிலங்களவை உறுப்பினராகப் பிரதிநிதித்துவப்படுத்தினார். 

1972 மற்றும் 1974 ஆம் ஆண்டுகளுக்கு  இடையில் இந்திய எண்ணெய் நிறுவனத்தின்  தலைவராகவும் பணியாற்றினார்.. 2006  ஆம் ஆண்டு சூன் மாதம் 27 ஆம் தேதியன்று  கவுகாத்தியில் தனது 96 ஆவது வயதில் காலமானார். இவருக்கு உஷா என்ற மனைவியும்  ஆறு குழந்தைகளும் இருந்தனர்: இவர்களில் நான்கு பேர் மகன்கள் மற்றும் இரண்டு பே மகள்கள் ஆவர்..

மேற்கோள்கள் 

இருபதாம் நூற்றாண்டு இந்திய அரசியல்வாதிகள்
2006 இறப்புகள்
1911 பிறப்புகள்
அசாமைச் சேர்ந்த இந்திய தேசிய காங்கிரஸ் அரசியல்வாதிகள்
புது வேதம்

புது வேதம் (Pudhu Vedham) என்பது 2023 ஆம் ஆண்டில் ராசா விக்ரம் இயக்கத்தில் வெளிவந்த இந்தியத் தமிழ்த் திரைப்படமாகும். இப்படத்தில் இமான் அண்ணாச்சி, ஜே. விக்னேஷ், வி. ரமேஷ் ஆகியோர் முக்கிய வேடங்களில் நடித்திருந்தனர். இத்திரைப்படம் 2023 அக்டோபர் 13 அன்று வெளியிடப்பட்டது.

நடிகர்கள் 
 இமான் அண்ணாச்சி
 ஜே.விக்னேஷ்
 வி. ரமேஷ்
 கத்தரிக்கோல் மனோகர்
 வருணிகா லாவண்யா

தயாரிப்பு 
இத்திரைப்படத்தில் நடிகையாக இலங்கைத் தமிழ் பாரம்பரியத்தைச் சேர்ந்த வருணிகா இலாவண்யா அறிமுகமானார்.

வரவேற்பு 
இப்படம் 2023 அக்டோபர் 13 அன்று தமிழ்நாட்டின் திரையரங்குகளில் வெளியிடப்பட்டது. மாலை மலரின் ஒரு விமர்சகர் படத்திற்கு எதிர்மறையான விமர்சனத்தை அளித்தார், "திரைக்கதை ஏமாற்றமளிக்கிறது" என்றும் குறிப்பிட்டார்.  இதற்கு நேர்மாறாக, திரைப்படத் தயாரிப்பாளரால் "காதல், நட்பு, குடும்பம்" ஆகியவற்றை நன்றாக இணைக்க முடிந்தது, என்று தினத்தந்தியின் விமர்சகர் ஒருவர் குறிப்பிட்டார்.

மேற்கோள்கள்

வெளி இணைப்புகள் 

2023 தமிழ்த் திரைப்படங்கள்
இந்தியத் தமிழ்த் திரைப்படங்கள்
விததாலா ரஜினி

விததாலா ரஜினி (Vidadala Rajini) ஒரு இந்திய அரசியல்வாதியாவார். இவர், ஆந்திரப் பிரதேச அரசில் சுகாதாரம், குடும்ப நலன் மற்றும் மருத்துவக் கல்வி அமைச்சராக உள்ளார்.  இவர் ஆந்திரப் பிரதேச மாநிலத்தின் சிலக்கலூரிப்பேட்டை சட்டமன்றத் தொகுதி உறுப்பினராவார்.  இவர் 2019 ஆம் ஆண்டு ஆந்திர பிரதேச சட்டப் பேரவைக்கு ஒய். எஸ். ஆர். காங்கிரஸ் கட்சி வேட்பாளராக தனது முதல் தேர்தலில் போட்டியிட்டு, தெலுங்கு தேசம் கட்சியின் வேட்பாளர் பிரதிபதி புல்லா ராவை தோற்கடித்து வெற்றி பெற்றார்.

மேற்கோள்கள் 

1999 பிறப்புகள்
குண்டூர் மாவட்ட நபர்கள்
வாழும் நபர்கள்
ஆந்திரப் பிரதேச சட்டமன்ற பெண் உறுப்பினர்கள்
திரையின் மறுபக்கம்

திரையின் மறுபக்கம் என்பது 2023 இல் வெளியான இந்தியத் தமிழ் குற்ற அதிரடித்  திரைப்படமாகும். இப்படத்தை நிதின் சாம்சன் இயக்கியிருந்தார். நிதின் சாம்சன் தயாரித்திருந்தார். இப்படத்தில் முகமது கோஸ், ஹேமா ஜெனிலியா ஆகியோர் நடித்திருந்தனர். துணை வேடங்களில் நடராஜன் மணிகண்டன், நிதின் சாம்சன், ஸ்ரீ ரிஷா ஆகியோர் நடித்திருந்தனர். படத்தின் இசையை அனில் நலன் சக்ரவர்த்தியும் ரித்திக் மாதவனும் மேற்கொண்டனர். ஒளிப்பதிவை நிதின் சாம்சன் மேற்கொள்ள படத்தொகுப்பை நிசாந்த் சாம்சன் மேற்கொண்டார்.

நடிகர்கள் 
 சத்தியமூர்த்தியாக முகமது கோஸ்
 இயக்குநர் செந்திலாக நடராஜன் மணிகண்டன்
 காவேரியாக ஹேமா ஜெனிலியா
 நிதினாக நிதின் சாம்சன்
 ஸ்ரீ ரிஷா

தயாரிப்பு 
இப்படத்தின் படப்பிடிப்பு புளோரிடாவில் சில காட்சிகளுடன் சென்னை, செங்கல்பட்டில் படமாக்கப்பட்டது.

வரவேற்பு 
மாலை மலரின் ஒரு விமர்சகர், "திரைப்படத் துறையில் சில இடங்களில் நடக்கும் உண்மை நிலையை இப்படம் அழகாகச் சுட்டிக் காட்டியிருக்கிறது" என்று எழுதினார்."  தினத்தந்தி விமர்சகர், "விறுவிறுப்பான, சுவாரசியமான திரைக்கதையில் விழிப்புணர்வுப் படமாக காட்டப்பட்டுள்ளது பாராட்டத்தக்கது" என்று கூறினார்.

மேற்கோள்கள்

வெளி இணைப்புகள் 
 

2023 தமிழ்த் திரைப்படங்கள்
இந்தியத் தமிழ்த் திரைப்படங்கள்
சிவ்நந்தன் பிரசாத் மண்டல்

சிவ்நந்தன் பிரசாத் மண்டல்  (Shivnandan Prasad Mandal)  இந்தியாவைச் சேர்ந்த ஓர் அரசியல்வாதியாவார்.  ஒரு சுதந்திரப் போராட்ட வீரராகவும் இவர் அறியப்படுகிறார்.  பீகாரின் முதல் சட்ட அமைச்சர் என்ற சிறப்புக்குரியவராகக் கருதப்படுகிறார். பேங் பாங் இயக்கம், ஒத்துழையாமை இயக்கம் மற்றும் உப்பு இயக்கம் ஆகியவற்றில் சிவ்நந்தன் பிரசாத் மண்டல் பங்கு வகித்தார். 

சிவ்நந்தன் பிரசாத் மண்டல் பழைய சகர்சா மாவட்டத்தில் (இப்போது மாதேபுராவில்) இராணிப்பட்டி என்ற கிராமத்தில் பிறந்தார்.

மேற்கோள்கள் 

1891 பிறப்புகள்
பீகார் அரசியல்வாதிகள்
இந்திய தேசிய காங்கிரஸ் அரசியல்வாதிகள்
இந்திய விடுதலைப் போராட்ட வீரர்கள்
பந்தளம் மகாதேவர் கோயில்

பந்தளம் மகாதேவர் கோயில், இந்தியாவின் கேரளாவில் தோட்டக்கோணம் மற்றும் முளம்புழா கிராமங்களுக்கு இடையே உள்ள பந்தளம் என்னும் ஊரில்  அமைந்துள்ளது. வருடாவருடம் நடத்தப்படும் கெத்துக்கல்ச்சா திருவிழா சுற்றுலா பயணிகளை ஈர்க்கின்ற விழாவாகும். ஒவ்வொரு ஆண்டும் நவம்பர்-டிசம்பர் மாதங்களில் சிவபெருமானுக்கு 10 நாட்கள் முக்கிய திருவிழாவாக கொண்டாடப்படுகிறது. கொடியேற்றத்துடன் துவங்குகின்ற இந்த விழாவானது ஆறாட்டுடன்  முடிவடைகிறது. இக்கோயிலின் நிர்வாகம் மகாதேவ சேவா சமிதியின் கட்டுப்பாட்டில் உள்ளதாகும். இக்கோயிலில் கருவறையில் உள்ள மூலவர்  சிலை பரசுராமரால் நிறுவப்பட்டதாக நம்பப்படுகிறது.

கார முனியால் பிரதிஷ்டை செய்யப்பட்ட 108 மிகவும் பழமையான கோவில்களில் சிவன் கோவில்களில் பந்தளம் மகாதேவர் கோயில்  ஒன்றாகும். இக்கோயில் அச்சன்கோயில் ஆற்றின் இடது கரையில் அமைந்துள்ளது. ஆதலால் இக்கோயில் எனவே இந்த கோயில் முக்கல் வட்டம் என்றும் அழைக்கப்படுகிறது. ஐயப்பன் உறையும் இடம் என்ற வகையில் பந்தளம் உலகப் புகழ் பெற்றதாகும்.

கருவறையைச் சுற்றி இயற்கையாகவே அமைந்துள்ள பாதையானது தனிச்சிறப்பு வாய்ந்தது. சிவனின் 'ஜடா' (முடி)யிலிருந்து கங்கை பாய்வது போல, மகாதேவர் சன்னதியின் பாதங்களைத் தொட்டு நதி ஓடுகிறது. இங்கு விநாயகர், 'மாயா-யட்சி அம்மா', ஐயப்பன், நாகர் (பாம்பு), சுப்பிரமணியர், பிரம்ம ரட்சர்கள் உள்ளிட்டோரின் சிலைகள் இங்கு வழிபாட்டில் உள்ளன. அந்த வகையில் இக்கோயிலானது கைலாசத்தின் அடையாளமாகவும், மாதிரியாகவும் அமைந்த பெருமையைப் பெற்றுள்ளது.

மேற்கோள்கள்

வெளி இணைப்புகள் 
 

பத்தனம்திட்டா மாவட்டத்திலுள்ள சிவன் கோயில்கள்
தில்லு இருந்தா போராடு

தில்லு இருந்தா போராடு (Dhillu Irundha Poradu) 2023 ஆம் ஆண்டில்  எஸ். கே. முரளிதரன் இயக்கத்தில் வெளிவந்த இந்தியத் தமிழ்த் திரைப்படமாகும். கார்த்திக் தாஸ், அனு கிருஷ்ணா, யோகி பாபு ஆகியோர் முக்கிய வேடங்களில் நடித்திருந்தனர். இத்திரைப்படம் 2023 அக்டோபர் 6 அன்று வெளியிடப்பட்டது

நடிகர்கள் 
 கார்த்திக் தாஸ்
 அனு கிருஷ்ணா
 யோகி பாபு
 வனிதா விஜயகுமார்
 தென்னவன்
 ராமச்சந்திரன் துரைராஜ்
 கேபிஒய் பாலா
 மனோபாலா
 சாம்ஸ்
 லொள்ளு சபா மனோகர்

தயாரிப்பு 
2015 இன் தொடக்கத்தில் வெள்ள காக்கா மஞ்ச குருவி என்ற பெயரில் திரைப்படம் முதன்முதலில் அறிவிக்கப்பட்டது   அடுத்த ஆண்டுகளில், வனிதா விஜயகுமார் மற்றும் பல நடிகர்கள் நடிகர்களுடன் மெதுவாகத் திரைப்படத்தின் தயாரிப்பு துவங்கியது. சனவரி 2022 இல் நடைபெற்ற படத்தின் இசை வெளியீட்டு விழாவிற்காக படத்தின் தலைப்பு மாற்றப்பட்டது

வரவேற்பு 
இப்படம்  2023 அக்டோபர் 6 அன்று தமிழ்நாட்டின் திரையரங்குகளில் வெளியிடப்பட்டது. மாலை மலரின் ஒரு விமர்சகர் படத்திற்கு எதிர்மறையான விமர்சனத்தை அளித்தார், "தர்க்கம் குறைவாக உள்ளது, குறிப்பாக காதல் காட்சிகளில்" என்று கூறினார்.  தினத்தந்தியின் ஒரு விமர்சகர், திரைப்படத் தயாரிப்பாளர் "படத்தின் செய்தியை சரியாகச் சொல்லத் தவறிவிட்டார்" என்று குறிப்பிட்டார்.

மேற்கோள்கள்

வெளி இணைப்புகள் 

2023 தமிழ்த் திரைப்படங்கள்
இந்தியத் தமிழ்த் திரைப்படங்கள்
யோகி பாபு நடித்த திரைப்படங்கள்
மனோபாலா நடித்த திரைப்படங்கள்
மன்னார் திருக்குரட்டி மகாதேவர் கோயில்

மன்னார் திருக்குரட்டி மகாதேவர் கோயில் இந்தியாவின் கேரள மாநிலத்தில் ஆலப்புழை மாவட்டத்தில் மன்னார் என்ற இடத்தில் பம்பை ஆற்றின் கரையில் அமைந்துள்ளது. இது சிவனுக்காக அர்ப்பணிக்கப்பட்ட ஒரு பழமையான இந்து கோயிலாகும் .  கோயிலின் மூலவர் சிவன், கிழக்கு நோக்கிய நிலையில் உள்ளார். பரசுராமர் மூலவர் சிலையை நிறுவியதாக நாட்டுப்புற வழக்காறுகள் கூறுகின்றன. கேரளாவில் உள்ள 108 புகழ் பெற்ற சிவன் கோயில்களில் இக்கோயிலும் ஒன்றாகும்.  இக்கோயிலின் பிரம்மாண்டமான கோயில் வளாகச் சுவர் பரமசிவனின் பூதங்களால் ஒரே இரவில் கட்டப்பட்டதாக நம்பப்படுகிறது.  சூரிய வம்சம் எனப்படுகின்ற இஷ்வாகு வம்சத்தின் மன்னரான  மாந்தத்தாவால் இக்கோயில் கட்டப்பட்டது.

மேலும் பார்க்கவும் 
 108 சிவன் கோவில்கள்
 கேரளாவின் கோவில்கள்
 அன்னமநட திருக்குரட்டி மகாதேவர் கோவில்

ஒளிப்படத்தொகுப்பு

மேற்கோள்கள் 

ஆலப்புழை மாவட்டத்திலுள்ள சிவன் கோயில்கள்
Coordinates on Wikidata
108 சிவன் கோயில்கள்
செரீப் முகமது அகமது

செரீப் முகமது அகமது (Shariff Mohammed Ahmed) ஓர் இந்திய அரசியல்வாதி ஆவார். இவர், ஆந்திரப் பிரதேச சட்ட மேலவையின் தலைவராக இருந்தார். இவர் 7 பிப்ரவரி 2019 அன்று பொறுப்பேற்றார். தெலுங்கு தேசம் கட்சியின் உறுப்பினராக உள்ளார். இவரது பதவிக்காலம் 31 மே 2021 அன்று முடிவடைந்தது.

ஆரம்ப கால வாழ்க்கை 
ஆந்திரப் பிரதேசத்தின் மேற்கு கோதாவரி மாவட்டத்தில் உள்ள நரசாபுரத்தைச் சேர்ந்த முகமது காசிம் செரீப் என்பவருக்குப் பிறந்தார். நரசாபுரத்தில் உள்ள சிறீ ஒய். என். கல்லூரியில் இளங்கலை வணிகவியல் பட்டப்படிப்பை முடித்தார். பின்னர், 1978 இல் போபால் பல்கலைக்கழகத்தில் முதுகலை வணிகவியல்  பட்டத்தையும்,1979 இல் இளங்கலைச் சட்டப் பட்டமும் பெற்றார்.

அரசியல் வாழ்க்கை 
1982 ஆம் ஆண்டு என். டி. ராமராவ் அவர்களால் தொடங்கப்பட்ட தெலுங்கு தேசம் கட்சியின் தொடக்கத்திலிருந்தே செரீப் அங்கம் வகித்தார். கட்சியின் தேசிய பொதுச் செயலாளர் உட்பட பல்வேறு பதவிகளை வகித்துள்ளார்.  இவர், சட்டப் பேரவை உறுப்பினராகவும், பின்னர் அரசாங்கக் கொறடாவாகவும் நியமிக்கப்பட்டார்.

பிப்ரவரி 7, 2019 அன்று, ஆந்திரப் பிரதேச சட்ட மேலவையின் தலைவராக செரீப் தேர்ந்தெடுக்கப்பட்டார். His tenure ended on 31 May 2021.

மேற்கோள்கள்

வெளி இணைப்புகள் 
 
 Andhra Pradesh State Portal 

மேற்கு கோதாவரி மாவட்ட நபர்கள்
ஆந்திரப் பிரதேச அரசியல்வாதிகள்
தெலுங்கு தேசம் கட்சி அரசியல்வாதிகள்
வாழும் நபர்கள்
21-ஆம் நூற்றாண்டு இந்திய அரசியல்வாதிகள்
அலிமினெட்டி மாதவ ரெட்டி

அலிமினெட்டி மாதவ ரெட்டி (Alimineti Madhava Reddy; 28 பிப்ரவரி 1949 - 7 மார்ச் 2000) ஆந்திரப் பிரதேச மாநிலத்தைச் சேர்ந்த ஒரு இந்திய அரசியல்வாதி ஆவார். தெலுங்கு தேசம் கட்சியை பிரதிநிதித்துவப்படுத்தி, போங்கிர் தொகுதியில் இருந்து ஆந்திரப் பிரதேச சட்டமன்றத்திற்கு நான்கு முறை தேர்ந்தெடுக்கப்பட்டார்.

ஆரம்ப வாழ்க்கை மற்றும் கல்வி 
நர்சா ரெட்டிக்கும் லட்சுமம்மாவுக்கும் பிறந்த அலிமினெட்டி மாதவ ரெட்டி இன்றைய தெலங்காணாவில் உள்ள நல்கொண்டா மாவட்டத்தைச் சேர்ந்தவர். இவர் 1974 இல் உசுமானியா பல்கலைக்கழகத்தில் மின் பொறியாளராக பட்டம் பெற்றார். உமாதேவி என்பவரை மணந்தார். இவர்களுக்கு சந்தீப் ரெட்டி என்ற மகன் உள்ளார். உமா தேவியும், சுந்தீப் ரெட்டியும் அரசியல்வாதிகள்.

அரசியல் வாழ்க்கை 
ரெட்டி 1984 இல் தெலுங்கு தேசம் கட்சியில் சேர்ந்தார். மேலும் ஆந்திரப் பிரதேச சட்டமன்றத்திற்கு போங்கிர் தொகுதியில் இருந்து தெலுங்கு தேசம் கட்சியை பிரதிநிதித்துவப்படுத்தி தேர்ந்தெடுக்கப்பட்டார். 1985, 1989, 1994 மற்றும் 1999 தேர்தல்களிலும் வெற்றி பெற்றார்.

மாநில அமைச்சரவையில், முதலில் என்.டி.ராமராவ் மற்றும் பின்னர் என். சந்திரபாபு நாயுடுவின் கீழ் பல துறைகளை வகித்தார். என். டி. ராமராவ் அமைச்சரவையில் 9 மாதங்கள் (டிசம்பர் 1994 முதல் ஆகஸ்ட் 1995 வரை) சுகாதாரம் மற்றும் மருத்துவக் கல்வி அமைச்சராகப் பணியாற்றினார். 1995 முதல் 1999 வரை 4 ஆண்டுகள் உள்துறை அமைச்சராக பணியாற்றினார். முன்னாள் நல்கொண்டா மாவட்டத்தில் இருந்து உள்துறை அமைச்சராகவும் பஞ்சாயத்து ராஜ் மற்றும் ஊரக வளர்ச்சி அமைச்சராகவும் (11 அக்டோபர் 1999 முதல் தான் இறக்கும் வரை) பணியாற்றினார்.

தான் உள்துறை அமைச்சராக இருந்தபோது, நக்சலைட்-மாவோயிஸ்ட் கிளர்ச்சிக்கு எதிராக வெளிப்படையாகப் பேசினார். ராமராவ் முதலமைச்சராக இருந்தபோது நீக்கிய மக்கள் போர் குழுவின் மீதான தடையை மீண்டும் அமல்படுத்தினார். நக்சலைட்டுகளின் தாக்குதல்கள் அதிகரித்தன. சரணடைய விரும்புவோருக்கு உதவ ரெட்டி தீவிரமாக பிரச்சாரம் செய்தார். அச்சுறுத்தல் குறித்த எச்சரிக்கைகளை பொருட்படுத்தாமல், பெரும் தாக்குதல்கள் நடைபெறும் இடங்களை இவர் பார்வையிட்டார். இதன் கரணமாக மக்கள் போர் குழுவின் தாக்குதல் பட்டியலில் இடம் பெற்றார்.

இறப்பு 
2000 ஆம் ஆண்டு மார்ச் 7 ஆம் தேதி இரவு 11 மணியளவில் காட்கேசர் அருகே நக்சலைட்டுகளின் சட்டவிரோத மக்கள் போர் குழுவால் தூண்டப்பட்ட கண்ணிவெடி வெடித்ததில் ரெட்டி கொல்லப்பட்டார். ரெட்டியின் பாதுகாப்பில் குறைபாடு இருந்தன. இவரது பாதுகாப்புக்கு காரணமான அதிகாரிகள் மீது அரசு நடவடிக்கை ஏதும் எடுக்கவில்லை.

ரெட்டியின் மனைவி, உமா மாதவ ரெட்டி, அவரது மரணத்திற்குப் பிறகு அரசியலில் நுழைந்தார். போங்கிர் தொகுதிக்கு நடந்த இடைத்தேர்தலில் வெற்றி பெற்று நாயுடுவின் அமைச்சரவையில்  அமைச்சராகப் பணியாற்றினார். தெலங்காணாவில் நல்கொண்டா மாவட்டத்தில் அமைந்துள்ள சிறீசைலம் இடதுகரை கால்வாய், இவரது மறைவுக்குப் பிறகு அலிமினெட்டி மாதவ ரெட்டி திட்டம் என பெயர் மாற்றம் செய்யப்பட்டது.

மேற்கோள்கள் 

இந்தியாவில் கொலை செய்யப்பட்ட அரசியல்வாதிகள்
2000 இறப்புகள்
1949 பிறப்புகள்
தெலுங்கு தேசம் கட்சி அரசியல்வாதிகள்
அகிலேசு குமார் சிங்

அகிலேசு குமார் சிங்  (Akhilesh Kumar Singh)  இந்தியாவைச் சேர்ந்த ஓர் அரசியல்வாதியாவர். 1959 ஆம் ஆண்டு செப்டம்பர் மாதம் 15 ஆம் தேதியன்று இவர் பிறந்தார். இந்திய தேசிய காங்கிரசு கட்சியின் உறுப்பினரான இவர் உத்தரப்பிரதேச சட்டமன்ற தொகுதியின் சட்டமன்ற உறுப்பினராக இருந்தார்.

அகிலேசு சிங் முதன்முதலில் உத்தரபிரதேச சட்டமன்றத்திற்கு 1993 ஆம் ஆண்டில் இந்திய தேசிய காங்கிரசு கட்சியின் வேட்பாளராக ரேபரேலி சதார் தொகுதியிலிருந்து தேர்ந்தெடுக்கப்பட்டார். 1996 மற்றும் 2002 ஆம் ஆண்டுகளில் போட்டியிட்டு இரண்டு முறை மீண்டும் தேர்தலில் வெற்றி பெற்றார், அதே நேரத்தில் காங்கிரசு கட்சியுடன் தனது தொடர்பையும் தக்க வைத்துக் கொண்டார். 2007 தேர்தலுக்கு முன்னர் காங்கிரசு கட்சியிலிருந்து அகிலேசு குமார் சிங் வெளியேற்றப்பட்டார்,  ஆனாலும் ஓர் அரசியல் சுயேட்சையாகப் போட்டியிட்டு நான்காவது சட்டமன்றத் தேர்தலில் வெற்றி பெற்றார். இந்திய அமைதிக் கட்சியில் சேர்ந்த பின்னர் 2012 தேர்தலில் போட்டியிட்டார். ஐந்தாவது சட்டமன்ற பதவிக்காலம் முடிந்ததும், சிங்கின் மகள் அதிதி 2017 ஆம் ஆண்டில் தனது தந்தையின் இடத்தில் போட்டியிடுவதாக அறிவித்தார், அவர் காங்கிரசு கட்சியில் நின்று  வெற்றி பெற்றார்.

பிற்கால வாழ்க்கையில், சிங் புற்றுநோயால் பாதிக்கப்பட்டார், 2019 ஆம் ஆண்டு ஆகத்து மாதம் 20 ஆம் நாளன்று சஞ்சய் காந்தி முதுகலை மருத்துவ அறிவியல் நிறுவனத்தில் சிகிச்சை பெறும்போது நோயால் இறந்தார்

மேற்கோள்கள் 

2019 இறப்புகள்
1959 பிறப்புகள்
உத்தரப் பிரதேசத்தைச் சேர்ந்த இந்திய தேசிய காங்கிரஸ் அரசியல்வாதிகள்
உமா மாதவ ரெட்டி

அலிமினெட்டி உமா மாதவ ரெட்டி (Alimineti Uma Madhava Reddy) தெலங்காணா மாநிலத்தைச் சேர்ந்த இந்திய அரசியல்வாதி ஆவார். தெலுங்கு தேசம் கட்சியை பிரதிநிதித்துவப்படுத்தும் போங்கிர் சட்டமன்றத் தொகுதியின் சட்டமன்ற உறுப்பினராக  இருந்தார். இவர் ந. சந்திரபாபு நாயுடுவின் இரண்டாவது அமைச்சரவையில் அமைச்சராகப் பணியாற்றினார். தற்போது பாரத் இராட்டிர சமிதி கட்சியில் உறுப்பினராக உள்ளார்.

ஆரம்ப கால வாழ்க்கை 
உமா, போங்கிர் தொகுதியின் முன்னாள் சட்டப் பேரவை உறுப்பினரான அலிமினெட்டி மாதவ ரெட்டி என்பவரை மணந்தார். இவர்களுக்கு சந்தீப் ரெட்டி என்ற மகன் உள்ளார். இவரும் அரசியல்வாதியாவார்.

அரசியல் வாழ்க்கை 
உமாவின் கணவர் மாதவ ரெட்டி மார்ச் 2000 இல் மக்கள் போர் குழுவால் கொல்லப்பட்டார். அவரது மரணத்திற்குப் பிறகு, இவர் காலியாக இருந்த போங்கிர் தொகுதி இடைத்தேர்தலில் தெலுங்கு தேசம் கட்சி சார்பில் போட்டியிட்டு உறுப்பினராகத் தேர்ந்தெடுக்கப்பட்டார். அப்போதைய ஆந்திரப் பிரதேச முதல்வர் என். சந்திரபாபு நாயுடுவின் இரண்டாவது அமைச்சரவையில் அமைச்சராக நியமிக்கப்பட்டார்.

பின்னர் இவர் 2004 மற்றும் 2009 ஆந்திரப் பிரதேசசப் பேரவைத் தேர்தல்களில் தெலுங்கு தேசம் கட்சி சார்பில் போட்டியிட்டு, போங்கிர் தொகுதியின் உறுப்பினராக வெற்றி பெற்றார். 2014 தேர்தலில் தெலங்காணா இராட்டிர சமிதியின் பைலா சேகர் ரெட்டியிடம் தோல்வியடைந்தார்.

பின்னர், டிசம்பர் 2017 இல், இவர் தனது மகனுடன் தெலங்காணா இராட்டிர சமிதி கட்சியில் சேர்ந்தார்.

மேற்கோள் 

வாழும் நபர்கள்
தெலுங்கு தேசம் கட்சி அரசியல்வாதிகள்
ஆந்திரப் பிரதேச அரசியல்வாதிகள்
கக்கன் (திரைப்படம்)

கக்கன் Kakkan  2023 இல் வெளிவந்த இந்தியத் தமிழ் திரைப்படமாகும். இந்த வாழ்க்கை வரலாற்றுத் திரைப்படத்தில் ஜோசப் பேபி, குமார் மணிகண்டன் ஆகியோர் முக்கிய வேடங்களில் நடித்திருந்தனர். இத்திரைப்படம் அரசியல்வாதி பி. கக்கனின் வாழ்க்கையை அடிப்படையாகக் கொண்டது. 2023 ஆகத்து 25 அன்று வெளியிடப்பட்டது.

நடிகர்கள் 
 சோசப் பேபி
 குமார் மணிகண்டன்

தயாரிப்பு 
சூலை 2023 இல், கக்கனின் மகள் கஸ்தூரி பாய், கக்கனின் பேத்தி, ஐபிஎஸ் இராஜேஸ்வரி ஆகியோர் கலந்து கொண்ட விழாவில், தமிழக முதல்வர் மு.க.ஸ்டாலின் படத்தின் ஒலிப்பதிவை வெளியிட்டார்.

வரவேற்பு 
இப்படம் 2023 ஆகத்து 25 அன்று தமிழ்நாட்டின் திரையரங்குகளில் வெளியிடப்பட்டது. விகடனில் இருந்து ஒரு விமர்சகர் படத்தின் அரசியல் அம்சங்களைப் பாராட்டினார். ஆனால் வரலாற்றுத் துல்லியம் குறித்து சந்தேகம் எழுப்பினார்.

திரைப்படத்தின் வெளியீட்டுக்குப் பிறகு, தமிழக அரசு படத்திற்கு வரிவிலக்கு அளித்தது.

மேற்கோள்கள்

வெளி இணைப்புகள் 
 

2023 தமிழ்த் திரைப்படங்கள்
இந்தியத் தமிழ்த் திரைப்படங்கள்
மழுவண்ணூர் மகா சிவன் கோயில்

மழுவண்ணூர் மகா சிவன் கோயில்  என்பது இந்திய மாநிலமான கேரளாவின் வயநாடு மாவட்டத்தில் தருவணா என்னுமிடத்தில் உள்ள ஒரு பழமையான இந்துக் கோயிலாகும் . இக்கோயிலின் மூலவர் சிவபெருமான் ஆவார். இங்குள்ள பிற தெய்வங்கள் ஆரயில் பகவதி, துர்க்கை, நந்தி, ஐயப்பன் மற்றும் கணபதி ஆகியவையாகும். இந்தக் கோவில் கரிங்காரி, பாலியானா மற்றும் தருவணை பகுதிகளைச் சார்ந்த மிக உயரமான சிகரத்தில் உள்ளது. பழங்காலம் முதலே இங்கு தினமும் பூஜைகள்  நிகழ்த்தப்பெற்று வந்துள்ளன. மழுவண்ணூர் தெக்கே இல்லத்தின் குடும்ப உறுப்பினர்கள் பல நூற்றாண்டுகளாக இந்த பூஜையில் ஈடுபட்டு செய்து வருகின்றனர்.

புராணக்கதைகள் 
மழுவண்ணூர் என்ற பெயரானது மலையாள வார்த்தைகளான "மழு" (கோடாரி), "வண்ண" (வா), "ஊர்" (இடம்) என்பனவற்றிலிருந்து உருவானதாக நம்பப்படுகிறது. இதன் பொருள் "கோடாரி விழுந்த இடம்" என்பதாகும்.

பாணாசுரனின் மிகக்கடினமான தவத்தைக் கண்ட சிவபெருமான் அவருக்கு அவர் வேண்டியதைத் தருவதாகப் புராணம் கூறுகிறது. இதனைப் பயன்படுத்திய பாணாசுரன், சிவபெருமானிடம் தன்னுடைய ராஜ்ஜியத்தைக் காக்குமாறு வேண்டிக்கொண்டான். அதே காலகட்டத்தில் பாணாசுரனின் மகளான உஷா, கிருஷ்ணனின் மகனான அனிருத்தனிடம் அன்பு கொண்டாள். அனிருத்தன் ஒரு நாள் உஷாவைச் சந்திக்க வந்தான். அப்போது அனிருத்தனுக்கும் பாணாசுரனுக்கும் சண்டைக்கு வந்தது. அனிருத்தனைக் சிறைபிடிக்கப்பட்டு, தண்டனை பெற்றான். பாணாசுரனுக்கு பாதுகாவலராக இருந்த சிவன், கிருஷ்ணனுடன் போரிடும் நிலைக்கு ஆளானார். சிவபெருமான் சிவபெருமான் தனது ஆயுதத்தைப் பயன்படுத்த, கிருஷ்ணர் தனது ஆயுதத்தால் அதனை எதிர்கொண்டார். இருவராலும் வெற்றி பெற முடியவில்லை. கோபமுற்ற சிவன் தன்ஆயுதமான மழுவை சிவன்மீது வீசினார். அது, கோயில் உள்ள இடமான மழுவனூரில் விழுந்ததாகக் கூறப்படுகிறது. அந்த இடத்தில் பரசுராமர் கோயில் கட்டியதாக  நம்பப்படுகிறது.

பூசைகள், பிரார்த்தனைகள் 
பழங்காலம் முதல் இந்தக் கோயிலில் தினசரி பூஜை நடைபெற்று வருகிறது. ஓணம், விஷு, ஆயுதபூஜை போன்ற விழாக் காலங்களில் சிறப்பு பூஜைகள் நடைபெறுகின்றன. பக்தர்கள் சபரிமலை செல்லுகின்ற காலகட்டத்தில் தினமும் மாலை பூஜை நடைபெறும். இந்த விழாக்களில் நாடு முழுவதும் இருந்து ஏராளமான எண்ணிக்கையில் மக்கள் கலந்து கொள்கின்றனர். சபரிமலை செல்லும் நேரத்தில் சிறப்பு பிரார்த்தனைகள் செய்யப்படுகின்றன. அண்மைக்காலமாக கோயில் குழுவினர் ஒவ்வொரு மாதமும் முதல் ஞாயிற்றுக்கிழமைகளில் அன்னதானம் வழங்குகின்றனர்.

புதுப்பிக்கும் பணி 
செங்கற்கள் மற்றும் மரங்களால் இருந்த இக்கோயில் அண்மையில் புதுப்பிக்கப்பட்டது. தற்போது இக்கோயில் மலபார் தேவஸ்வம் வாரியத்தின் கீழ் செயல்பட்டு வருகிறது.

மலை, அணை 
இந்தக் கோயிலுக்கு அருகில் பாணாசுர மலை உள்ளது. ஆசியாவிலேயே மிகப்பெரிய அணைகளில் ஒன்றான பாணாசுர சாகர் அணை அருகில் உள்ளது.

மேலும் பார்க்கவும் 
 கேரளாவின் கோவில்கள்
 வயநாடு
 மானந்தவாடி

மேற்கோள்கள் 

வயநாடு மாவட்டத்திலுள்ள சிவன் கோயில்கள்
Coordinates on Wikidata
என். சி. சமந்தசிங்கர்

என். சி. சமந்தசிங்கர் (N. C. Samantsinhar)  இந்தியாவைச் சேர்ந்த ஓர் அரசியல்வாதியாவார். 1912 ஆம் ஆண்டு  மார்ச்சு மாதம் 18 ஆம் தேதியன்று இவர் பிறந்தார். இந்திய தேசிய காங்கிரசு கட்சியை  பிரதிநிதித்துவப்படுத்தி  புவனேசுவர் மக்களவைத் தொகுதியிலிருந்து 2ஆவது மக்களவை உறுப்பினராகவும்  1962 ஆம் ஆண்டு நடைபெற்ற  இந்திய துணை சனாதிபதித் தேர்தலில் இரண்டாம் இடத்தையும் பிடித்தார்.

தனிப்பட்ட வாழ்க்கை 
சமந்தசிங்கர் 1912 ஆம் ஆண்டு  மார்ச் மாதத்தில் பூரி மாவட்டத்தில் (அப்போது பிரித்தானிய இந்தியாவில் வங்காள மாகாணம் )  மகேசுவர் சமந்தசிங்கருக்கு மகனாகப் பிறந்தார். மனோரமா என்ற பெண்ணை திருமணம் செய்து கொண்டார். இத்தம்பதியருக்கு இரண்டு மகன்கள் உள்ளனர்.   புது டெல்லியில் உள்ள சவுத் அவென்யூ பகுதியில் இவர்  வசித்து வந்தார். 

சமந்தசிங்கர் 1982 ஆம் ஆண்டு  அக்டோபர் மாதம் 18 ஆம் தேதியன்று தன்னுடைய 70 ஆவது வயதில் இறந்தார்.

மேற்கோள்கள் 

2ஆவது மக்களவை உறுப்பினர்கள்
இருபதாம் நூற்றாண்டு இந்திய அரசியல்வாதிகள்
1982 இறப்புகள்
1912 பிறப்புகள்
ஒடிசா அரசியல்வாதிகள்
இந்திய தேசிய காங்கிரஸ் அரசியல்வாதிகள்
இமயமலை கரும்முகட்டலகு பட்டாணிக் குருவி

இமயமலை கரும்முகட்டலகு பட்டாணிக் குருவி ( Himalayan black-lored tit ), இது வெறுமனே  கரும்முகட்டலகு பட்டாணிக் குருவி என்றும் அழைக்கப்படுகிறது. என்பது பாரிடே என்ற பட்டாணிக் குருவி குடும்பத்தில் உள்ள ஒரு குருவி வரிசைப் பறவையாகும். இது மஞ்சள் கன்னச் சிட்டுடுடன்  நெருங்கிய உறவு கொண்ட பறவையாக இருக்கலாம், மேலும் இது மஞ்சள் நிற சிட்டுடன் தொடர்புடையதாகவும் இருக்கலாம். உருவவியல் மற்றும் இழைமணிகளின் டி ஆக்சி-ரைபோநியூக்லியிக் காடி சைட்டோக்ரோம் <i id="mwFg">பி</i> டி.என்.ஏ வரன்முறையிடல் பகுப்பாய்வு (கில் மற்றும் பலரால், 2005) ஆகியவற்றால் சுட்டிக்காட்டப்பட்டபடி, இந்த மூன்று பட்டாசிக் குருவிகளும் நிச்சயமாக ஒரு தனித்துவமான வம்சாவழியாகும்.

பறவையின் பொதுப் பெயரில் உள்ள முகட்டலகு (லோர்) என்ற சொல் கண்ணிற்கும் அலகின் அடிப்பாகத்திற்கும் இடைப்பட்ட பகுதியைக் குறிக்கிறது.

இந்த இனம் நேபாளம் உட்பட இந்திய துணைக்கண்டத்தில் இமயமலையில் இனப்பெருக்கம் செய்து வசிப்பது ஆகும். நேபாளியில், இது "பாண்டு சிசில்கோட்" என்று அழைக்கப்படுகிறது.

இது ஒரு சுறுசுறுப்பான பறவையாகும். இது மரங்களின் மேலிருந்து பூச்சிகள் மற்றும் சிலந்திகளை வேட்டையாடும். சில நேரங்களில் பழங்களைம் உண்ணும்.

இது மரங்கொத்தி அல்லது குக்குறுவானின் மரப் பொந்துகளை கூடு கட்ட பயன்படுத்துகிறது. மேலும் இது சொந்தமாக பொந்தை தோண்டியோ அல்லது மனிதனால் உருவாக்கப்பட்ட கட்டமைப்புகளையோ வசிப்பிடமாக பயன்படுத்தும்.

இமயமலை கரும்முகட்டலகு பட்டாணிக் குருவி முன்பு பாரஸ் பேரினத்தில் உள்ள பல இனங்களில் ஒன்றாக இருந்தது. ஆனால் 2013 இல் வெளியிடப்பட்ட ஒரு மூலக்கூறு  பகுப்பாய்வின் முடிவில் புதிய பேரினத்தின் உறுப்பினர்களாக ஒரு தனித்துவமான உயிரிக்கிளை உருவாக்ககபட்டது என்பதைக் காட்டிய பின்னர், மக்லோலோபசு பேரினத்துக்கு மாற்றப்பட்டது.

மேற்கோள்கள் 

இமயமலைப் பறவைகள்
ஆதிரெட்டி பவானி

ஆதிரெட்டி பவானி (Adireddy Bhavani) (பிறப்பு 1984 அல்லது 1985 )  ஓர் இந்திய அரசியல்வாதி ஆவார். இவர் 2019 ஆம் ஆண்டு முதல் ஆந்திரப் பிரதேச சட்டமன்ற உறுப்பினராக ராஜமன்றி நகர்ப்புற சட்டப் பேரவைத் தொகுதியிலிருந்து தெலுங்கு தேசம் கட்சியைப் பிரதிநிதித்துவப்படுத்துகிறார்.

ஆரம்ப கால வாழ்க்கை 
ஆதிரெட்டி பவானி முன்னாள் மத்திய அமைச்சர் கிஞ்சராபு எர்ரான் நாயுடுவின் மகளும் ராம் மோகன் நாயுடுவின் சகோதரியும் ஆவார். ஐஐஎல்எம் பல்கலைக்கழகத்தில் முதுகலை பட்டப்படிப்பை முடித்துள்ளார். சட்ட மேலவை உறுப்பினரான ஆதிரெட்டி அப்பா ராவின் மகன் ஆதிரெட்டி சிறீநிவாசை மணந்தார்.

அரசியல் வாழ்க்கை 
ஆதிரெட்டி பவானி 2019 ஆந்திரப் பிரதேச சட்டப் பேரவைத் தேர்தலில் ராஜமன்றி நகர்ப்புற சட்டப்பேரவைத் தொகுதியில் தெலுங்கு தேசம் கட்சியின் சார்பில் போட்டியிட்டு சட்டமன்ற உறுப்பினராக வெற்றி பெற்றார்.

மேற்கோள்கள் 

ஆந்திரப் பிரதேச அரசியல்வாதிகள்
தெலுங்கு மக்கள்
தெலுங்கு தேசம் கட்சி அரசியல்வாதிகள்
வாழும் நபர்கள்
1980கள் பிறப்புகள்
ஆந்திரப் பிரதேச சட்டமன்ற பெண் உறுப்பினர்கள்
விஜயராஜமல்லிகா

தெய்வத்தின் மகள் என்று அழைக்கப்படும் விஜயராஜமல்லிகா (Vijayarajamallika)  மலையாள இலக்கியத்தில் ஒரு திருநங்கைக் கவிஞராவார், இவர் ஒரு எழுத்தாளர், ஆசிரியர், சமூக சேவகர், ஊக்கமளிக்கும் பேச்சாளர் மற்றும் ஆர்வலர் ஆவார்.

ஆரம்ப வாழ்க்கை, குடும்பம் மற்றும் கல்வி 
விஜயராஜமல்லிகா, 1985 ஆம் ஆண்டு, கேரளா, திருச்சூர் மாவட்டம் , முதுவாராவில், கேரள மாநில மின்சார வாரியத்தின் (KSEB) ஓய்வுபெற்ற கண்காணிப்பாளரான கணியம்கோணத்து வீட்டில் ஒய். கிருஷ்ணன் மற்றும் ஆசிரியரான ஜெயா கிருஷ்ணனுக்கு மகனாகப் பிறந்தார். 

புறநாட்டுகர கேந்திரிய வித்யாலயாவில் தனது ஆரம்பக்கல்வியினைப் பயின்றார்.  ஆங்கில இலக்கியம் மற்றும் வரலாற்றில் இளங்கலைப் பட்டத்தை திருச்சூரில் உள்ள புனித தாமஸ் கல்லூரியில் 2005 இல் கோழிக்கோடு பல்கலைக்கழகத்தில் இரண்டாவது இடம் பெற்றார்.  2009 இல் ராஜகிரி சமூக அறிவியல் கல்லூரியில் முதுகலை சமூகப்பணியில் (MSW) பட்டம் பெற்றார்.

தொழில் வாழ்க்கை 
தெய்வத்தின் மகள் ( கடவுளின் மகள் ) எனும் இவரது முதல் கவிதைத் தொகுப்பு, சென்னைப் பல்கலைக்கழகத்தில் மலையாளத் துறையின் பாடத்திட்டத்தில் சேர்க்கப்பட்டுள்ளது.தெய்வத்தின் மகள் என்ற கவிதையிலிருந்து "மாறானந்தரம்" என்ற கவிதை கேரளாவின் மகாத்மா காந்தி பல்கலைக்கழகத்தின் பாடத்திட்டத்தில் சேர்க்கப்பட்டுள்ளது மேலும் என். பி ஆசுலே என்பவரால் ஆங்கிலத்தில் மொழிபெயர்க்கப்பட்டு ஆர்பர் காலின்சு எழுதிய தி வேர்ல்ட் தட் பிலோங்ஸ் டு அஸ் எனும் புத்தகத்தில் வெளியிடப்பட்டது. மேலும்  "நீலாம்பரி" என்ற மற்றொரு கவிதை, ஸ்ரீ சங்கராச்சாரியார் சமஸ்கிருதப் பல்கலைக்கழகத்தின் பாடத்திட்டத்தில் சேர்க்கப்பட்டுள்ளது.

சான்றுகள்

வெளி இணைப்புகள் 

 Daily Hunt
 மல்லிகா வசந்தம்  
21 ஆம் நூற்றாண்டு இந்தியப் பெண் எழுத்தாளர்கள்
இந்தியப் பெண் கவிஞர்கள்
வாழும் நபர்கள்
1985 பிறப்புகள்
தெலங்காணா சட்டமன்றத் தொகுதிகளின் பட்டியல்

தெலங்காணா சட்டமன்றத்  தொகுதிகளின் பட்டியல் (List of constituencies of the Telangana Legislative Assembly) என்பது தெலங்காணாவில், சாசன சபை அல்லது சட்டப் பேரவையின் 119 சட்டமன்றத் தொகுதிகளின்  பட்டியல் ஆகும். 119 தொகுதிகளுள், 18 தொகுதிகள் பட்டியல் சாதி வேட்பாளர்களுக்கும், 9 தொகுதிகள் பட்டியல் பழங்குடியினருக்கும் ஒதுக்கப்பட்டுள்ளன.

இத்தொகுதிகள் இருக்கும் மாவட்டம் மற்றும் மக்களவைத் தொகுதியுடன், தொகுதிகளின் பட்டியல் கீழே உள்ளது.

தற்போதைய தொகுதிகளின் பட்டியல் 
தெலங்காணாவில் உள்ள தொகுதிகளின் பட்டியல் கீழே:

முன்னாள் தொகுதிகளின் பட்டியஒருங்ல் 
முந்தைய ஒருங்கிணைந்த ஆந்திரப் பிரதேசத்தில் 2002ஆம் ஆண்டு வரையறுப்புச் சட்டத்தின் அடிப்படையில் 2008ஆம் ஆண்டு முதல் நீக்கப்பட்ட சட்டமன்றத் தொகுதிகள் பின்வருமாறு.

 பின்வரும் மாவட்ட வகைப்பாடு முந்தைய ஒருங்கிணைந்த ஆந்திரப் பிரதேசத்தில் உள்ள பழைய மாவட்டங்களை அடிப்படையாகக் கொண்டது

மேலும் பார்க்கவும் 

 மக்களவைத் தொகுதிகளின் பட்டியல்

மேற்கோள்கள்

வெளி இணைப்புகள் 
 

தெலங்காணா சட்டமன்றத் தொகுதிகள்
இந்திய மாநிலங்களின் சட்டமன்றத் தொகுதிகளின் பட்டியல்கள்
மால்

மால் (Maal) என்பது 2023 இல் வெளியான இந்தியத் தமிழ்த் திரைப்படமாகும்.  தினேஷ் குமரன் இயக்கிய இப்படத்தில் அஸ்ரஃப், வி. ஜே பப்பு, கௌரி நந்தா ஆகியோர் முக்கிய வேடங்களில் நடித்திருந்தனர். இப்படம் 2023 செப்டம்பர் 22 அன்று வெளியிடப்பட்டது.

நடிகர்கள் 
 கதிர் வேடத்தில் அஸ்ரப்
 கௌதமாக விஜே பப்பு
 ஜெய் - ஜெய்
 கர்ணனாக சாய்கார்த்தி
 யாழினியாக கௌரி நந்தா
 பிலிப்சாக தினேஷ் குமரன்
 கஜராஜ் - கஜராஜ்

தயாரிப்பு 
தொடக்கத்தில் ஹர ஹர மஹாதேவகி (2017), ஜகமே தந்திரம் (2021) ஆகிய படங்களில் பணியாற்றிய கஜராஜ், சாய்கார்த்தியைத் தவிர்த்து, மால் திரைப்படம் முக்கியப் புதுமுகங்களைக் கொண்டிருந்தது. அய்யப்பனும் கோசியும் (2020) படத்தில் நடித்ததற்காக அறியப்பட்ட நடிகை கௌரி நந்தா, மார்ச் 2021 இல் படத்திற்காக எடுக்கப்பட்டார்  இப்படத்தின் படப்பிடிப்பு கோயம்புத்தூரிலும் தஞ்சாவூரிலும் நடைபெற்றது.

செப்டம்பர் 2023 இல் ஓடிடி தளமான ஆஹா மால் திரைப்படத்தை செப்டம்பர் 22 அன்று திரையிடப்படும் என்று அறிவித்தது

வரவேற்பு 
திரைப்படம் 2023 செப்டம்பர் 22 அன்று ஆஹா தளத்தில் வெளியிடப்பட்டது. ஒடிடிபிளேயின் ஒரு விமர்சகர், "புதுமுக இயக்குநர் தினேஷ் குமரனின் மால் ஒரு சிந்தனை காகிதத்தில் நன்றாக இருக்கிறது, ஆனால் அதை செயல்படுத்துவதில் முற்றிலும் தடுமாறுகிறது", எழுதினார். மேலும் படம் "பலவீனமான திரைக்கதை, சராசரி நடிப்பு, அமெச்சூர் திரைப்படத் தயாரிப்பால் கைவிடப்பட்டது" என்று கூறினார். தினத்தந்தியின் ஒரு விமர்சகர் படம் "சாத்தியக் குறைவு" ஆனால் சில "உயர்ந்த தருணங்கள்" என்று குறிப்பிட்டார்.

மேற்கோள்கள்

வெளி இணைப்புகள் 

2023 தமிழ்த் திரைப்படங்கள்
இந்தியத் தமிழ்த் திரைப்படங்கள்
அறிமுக இயக்குநர் திரைப்படங்கள்
மலேசிய நாடாளுமன்றக் கட்டிடம்

மலேசிய நாடாளுமன்றக் கட்டிடம் (ஆங்கிலம்: Malaysian Houses of Parliament; மலாய்: Bangunan Parlimen Malaysia) என்பது மலேசிய நாடாளுமன்றம் கூடும் கட்டிட வளாகமாகும். இந்தக் கட்டிடம் கோலாலம்பூர், பெர்தானா தாவரவியல் பூங்காவில், மலேசியத் தேசிய நினைவுச் சின்னத்திற்கு அருகில் அமைந்துள்ளது.

பொது

கட்டிட வளாகம் இரண்டு பகுதிகளைக் கொண்டுள்ளது. ஒரு பகுதி 3-அடுக்கு பிரதான கட்டிடம்; மற்றும் ஒரு பகுதி 17-அடுக்கு 77-மீட்டர் உயரமான கோபுரம். பிரதான கட்டிடம் மக்களவை; மற்றும் மேலவை ஆகியவற்றைக் கொண்டுள்ளது. அதே நேரத்தில் மக்களவையினரின் அலுவலகங்கள் கட்டிடக் கோபுரத்தில் அமைந்துள்ளன.

மத்திய அரசு கோலாலம்பூரில் இருந்த காலத்தில் இந்த வளாகம் கட்டப்பட்டது. 1990-களின் பிற்பகுதியிலிருந்து அரசாங்கத்தின் பெரும்பான்மையான நடவடிக்கைகள் புத்ராஜெயாவிற்கு நகர்ந்தாலும், கோலாலம்பூரின் நாடாளுமன்ற மாளிகையில் நாடாளுமன்றக் கூட்டத் தொடர்கள் தொடர்ந்து நடைபெறுகின்றன.

கட்டுமானம்

மலேசியாவின் முதல் பிரதமர் துங்கு அப்துல் ரகுமான், 1959 டிசம்பரில் புதிய நாடாளுமன்ற கட்டிடத்தைக் கட்ட பரிந்துரைத்தார். கட்டிடத்தின் கட்டுமானத்திற்கு RM 18 மில்லியன் செலவானது. செப்டம்பர் 1962-இல் கட்டுமானம் தொடங்கியது. 

புதிய நாடாளுமன்றக் கட்டிடத்தின் திறப்பு விழா; மலேசியாவின் மூன்றாவது மலேசியப் பேரரசர் துவாங்கு சையத் புத்ரா இப்னி அல்மர்கூம் சையத் அசன் ஜமாலுல்லைல் அவர்களால், 21 நவம்பர் 1963 அன்று நடைபெற்றது.

மேற்கோள்கள்

வெளி இணைப்புகள்

மலேசிய நாடாளுமன்றம்
கோலாலம்பூரில் உள்ள கட்டிடங்கள் மற்றும் கட்டமைப்புகள்
முண்டையூர் மகாதேவர் கோயில்

முண்டையூர் மகாதேவர் கோயில் என்பது இந்தியாவின் கேரள மாநிலத்தில்  திருச்சூர் மாவட்டத்தில்  அஞ்சூரில் உள்ள, சிவனுக்கு அர்ப்பணிக்கப்பட்ட ஒரு பழமையான இந்து கோயில் ஆகும்.  இக்கோயிலானது முண்டயூர் கிராமத்தில் மூலவர் சிவன் ஆவார். மூலவர் கருவறை  கிழக்கு நோக்கி அமைந்துள்ளது.  பரசுராம முனிவர் சிவபெருமானின் சிலையை நிறுவியதாக நாட்டுப்புற வழக்காறுகள் கூறுகின்றன.  இது கேரளாவின் 108 சிவன் கோயில்கல் ஒன்றாகும்.    கோழிக்கோடு சாமோரின் படை போரில் ஈடுபட்டபோது முண்டயூர் சிவபெருமான் அவர்களைக் காப்பாற்றியதாகக் கூறப்படுகிறது.

விழாக்கள் 
இக்கோயிலின் வருடாந்திர திருவிழா மார்ச்-ஏப்ரல் (மலையாள மாதம்: மீனம்) மாதத்தில் லட்சார்ச்சனைக்காக கொண்டாடப்படுகிறது.  சிவராத்திரி ஒவ்வொரு ஆண்டும் பிப்ரவரி-மார்ச் மாதத்தில் (மலையாள மாதம்: கும்பம்) கொண்டாடப்படுகின்ற மற்றொரு முக்கியமான திருவிழாவாகும்.

மேலும் பார்க்கவும் 
 108 சிவன் கோவில்கள்
 கேரளாவின் கோவில்கள்
 திருச்சூர் கிராமத்தில் உள்ள இந்து கோவில்கள்

மேற்கோள்கள் 

Coordinates on Wikidata
திருச்சூர் மாவட்டத்திலுள்ள சிவன் கோயில்கள்
108 சிவன் கோயில்கள்
முத்துவாரா மகாதேவர் கோயில்

முத்துவாரா மகாதேவர் கோயில் என்பது இந்தியாவின் திருச்சூர் நகரத்தின் முதுவாரா என்னுமிடத்தில் அமைந்துள்ள ஒரு சிவன் கோயிலாகும். விஷ்ணுவின் ஆறாவது அவதாரமான பரசுராமர் இங்குள்ள மூலவர் சிலையை நிறுவினார். இந்தச்சிலையானது ரௌத்திர கோலத்தில் உள்ளது. இக்கோயில் வளாகத்தில் சிவனுக்கும், விஷ்ணுவுக்கும் தனித்தனியாக கருவறைகள் உள்ளன.

மேலும் காண்க 
 108 சிவன் கோயில்கள்

மேற்கோள்கள் 

Coordinates on Wikidata
திருச்சூர் மாவட்டத்திலுள்ள சிவன் கோயில்கள்
108 சிவன் கோயில்கள்
முட்டிச்சூர் கல்லட்டுப்புழா மகா சிவன் கோயில்

முட்டிச்சூர் கல்லட்டுப்புழா  மகா சிவன் கோயில் கேரள மாநிலம் திருச்சூர் மாவட்டத்தில்  அந்திகாட்டில் அமைந்துள்ளது .  இந்தக்கோயில் கேரள கட்டிடக்கலைக்கு ஒரு சிறந்த எடுத்துக்காட்டாகும். கல்லட்டுப்புழா கோயில் கருவண்ணூர் ஆற்றின் கரையில் அமைந்துள்ளது. இக்கோயிலின் மூலவர்  சிவன் ஆவார்.  மூலவர் சன்னதி மேற்கு நோக்கி அமைந்துள்ளது. இங்குள்ள மூலவர் சிலையை  பரசுராமர் நிறுவியதாக நாட்டுப்புற வழக்காறுகள் கூறுகின்றன. கேரளாவில் உள்ள 108 பிரசித்தி பெற்ற சிவன் கோயில்களில் இக்கோயிலும் ஒன்றாகும்.

கோக சண்டேசம் 
சுமார் 2700 ஆண்டுகளுக்கு முன்பு எழுதப்பட்டதாகக் கருதப்படுகின்ற "கோக சண்டேசம்" என்ற கவிதையில் முட்டிச்சூர் மற்றும் சிவன் கோயில்லைப் பற்றிய குறிப்புகள் காணப்படுகின்றன.

மேலும் காண்க 
 108 சிவன் கோயில்கள்
 கேரளாவின் கோவில்கள்

மேற்கோள்கள் 

Coordinates on Wikidata
திருச்சூர் மாவட்டத்திலுள்ள சிவன் கோயில்கள்
108 சிவன் கோயில்கள்
செம்பழுப்பு மார்புப் பசையெடுப்பான்

செம்பழுப்பு மார்புப் பசையெடுப்பான்  ( Chestnut-bellied nuthatch ) என்பது சிட்டிடே குடும்பத்தைச் சேர்ந்த பறவை இனமாகும்.

இது இந்திய துணைக்கண்டத்தில் இந்தியா, திபெத்து வங்காளதேசம், பூட்டான் மற்றும் நேபாளம் ஆகிய நாடுகளில் காணப்படுகிறது.

இது துணை வெப்பமண்டல அல்லது வெப்பமண்டல காடுகளிலும், வறண்ட அல்லது ஈரப்பதமான காடுகளிலும், மலை மற்றும் தாழ்நில காடுகளிலும் காணப்படுகிறது.

விளக்கம் 
இந்த இனம் பர்மிய  பசையெடுப்பானை மிகவும் ஒத்திருக்கிறது, ஆனால் இது கனமான அலகைக் கொண்டுள்ளது. சிட்டுக்குருவியை விட சிறியதான இது சுமார் 15 செ.மீ. நீளம் இருக்கும். அலகு கொம்பு நிறமான கருப்பாகவும், விழிப்படலம் பழுப்பாகவும், கால்கள் ஈய நிறத்திலும் இருக்கும். உடலின் மேற்பகுதி நீலந்தோய்ந்த கருஞ்சாம்பல் நிறம். அலகடியிலிருந்து கண்கள் வழியாகப் பிடரிவரைக் கருங்கோடுகள் நீண்டிருக்கக் காணலாம். நடுவாலிறகுகள் இரண்டு நீலமாகவே காட்சியளிக்கும். கன்னங்களும் மோவாயும் வெண்மை. மார்பு, வயிறு, வாலடி ஆகியன நல்ல செம்பழுப்பாக இருக்கும்.

நடத்தை 
இவை தனித்தோ இணையாகவோ அடிமரங்களிலும், கிளைகளிலும் மரப்பட்டைகளிடையை காணப்படும் புழுபூச்சிகளை பிடித்து உண்ணும். பிற பறவைக் கூட்டங்களுடன் சேர்ந்து பூச்சிகளை வேட்டையாடுவதும் உண்டு.

தென்னிந்தியாவில் இவை மார்ச் முதல் சூலை வரை இனப்பெருக்கத்தில் ஈடுபடுகின்றன. இலை, கம்பளிநூல், பாசி முதலியவற்றைக் கொண்டு மரப்பொந்தில் கூடு அமைக்கிறது. இரண்டு முதல் ஐந்து வரையிலான முட்டைகளை இடுகிறது. முட்டை வெண்மையாக சிவப்புப் புள்ளிகளோடு காட்சியளிக்கும்.

மேற்கோள்கள் 

மியான்மர் பறவைகள்
நேபாளப் பறவைகள்
நாதபுரம் இரிங்கண்ணூர் சிவன் கோயில்

நாதபுரம் இரிங்கண்ணூர் சிவன் கோயில், இந்தியாவின் கேரள மாநிலத்தில் கோழிக்கோடு மாவட்டத்தில் இரிங்கண்ணூர் கிராமத்தில் (எடச்சேரி பஞ்சாயத்து) அமைந்துள்ள சிவபெருமானுக்கென அமைக்கப்பட்ட ஒரு பழமையான இந்து கோயில் ஆகும். இக்கோயிலில் தட்சிணாமூர்த்தி கிழக்கு நோக்கிய நிலையில் தனிச்சன்னதியில் உள்ளார். பரசுராமர் இக்கோயிலின் மூலவரை அமைத்ததாக நாட்டுப்புற வழக்காறுகள் கூறுகின்றன. கேரளாவில் உள்ள 108 புகழ்பெற்ற சிவன் கோயில்களில் இதுவும் ஒன்றாகும்.  108 சிவன் கோயில்களில் குறிப்பிடப்பட்டுள்ள மூன்று திருக்கபாலீஸ்வரம் கோயில்களில் இக்கோயிலும் ஒன்றாகும்.

கோயில் கட்டிடக்கலை 
கோழிக்கோடு மாவட்டத்தில் உள்ள மிகப்பழமையான கோயில்களில் இக்கோயிலும் ஒன்றாகும். நாதபுரத்தில் எடச்சேரி ஊராட்சியில் இக்கோயில் அமைந்துள்ளது. மிகவும் அழகாக உள்ள இந்தக்கோயில், மகா கோயில்களைப் போலக் கட்டப்பட்டுள்ளது. மூலவரின் கருவறையானது உரிய கட்டுமான விகிதத்தில் கம்பீரமாக கேரளக் கோயில் கட்டிடக்கலைப் பாணியில் உள்ளது. இரண்டு அடுக்குகள் கொண்ட மூலவர் சன்னதியானது செவ்வக வடிவக் கூரையுடன் உள்ளது. கருவறையின் நான்கு பக்கங்களிலும் கதவுகள் உள்ளன. இருப்பினும் கிழக்குப் பக்க கதவுகள் மட்டும் பயன்பாட்டில் உள்ளன. 

கோயில் கிழக்கு நோக்கி அமைந்துள்ளது. கிழக்கில் ஒரு பெரிய கோபுரம் இருந்தது. கோயிலின் மூலவரான சிவன் சதாசிவன் வடிவில் உள்ளார். இங்குள்ள மூலவருக்கு (சிவலிங்கம்) இரண்டு கண்கள் மட்டுமே உள்ளன. கோயில் அமைந்துள்ள இரிங்கண்ணூர் என்ற இந்த கிராமத்தின் பெயரானது  இரு (இரண்டு=ரண்டு) +கண்ணு (கண்கள்=கண்கள்) +ஓர் (இடம்=ஊர்) கிராமப் பெயர் ) உருவானது என்பதிலிருந்து வந்ததாகக் கூறப்படுகிறது; . வடகரா மாவட்டத்தில் உள்ள கோழிக்கோடு மாவட்டத்தில் உள்ள முக்கிய பாரம்பரிய கட்டுமானத்தில் இந்தக் கோயிலும் ஒன்றாகும். கோயிலும், குளமும் அண்மையில் புதுப்பிக்கப்பட்டன.

துணைத் தெய்வங்கள் 
 கணபதி
 அய்யப்பன்
 பாம்பு தெய்வம் (நாகர்)
 கிருஷ்ணன்

மேலும் காண்க 
 108 சிவன் கோயில்கள்
 கேரளாவின் கோவில்கள்
 கடச்சிரா ஸ்ரீ திருக்கபாலம் சிவன் கோவில்
 நிரணம் திருக்கபாலீஸ்வரம் தட்சிணாமூர்த்தி கோவில்

படத்தொகுப்பு

மேற்கோள்கள் 

Coordinates on Wikidata
கோழிக்கோடு மாவட்டத்திலுள்ள சிவன் கோயில்கள்
108 சிவன் கோயில்கள்
எனமாலா ராம கிருஷ்ணுடு

எனமாலா ராம கிருஷ்ணுடு (Yanamala Rama Krishnudu) ஆந்திராவை சேர்ந்த மூத்த அரசியல்வாதி ஆவார்.

1995 முதல் 1999 வரை ஆந்திரப் பிரதேச சட்டப் பேரவையின் சபாநாயகராகப் பணியாற்றினார். இவர் பெரும்பாலும் ஒரு அறிவார்ந்த அரசியல்வாதியாகவும், தொழில்நுட்ப ரீதியாக சிறந்த தலைவராகவும் கருதப்படுகிறார்.

சூன் 2014 முதல் மே 2019 வரை நா. சந்திரபாபு நாயுடு அரசாங்கத்தில் நிதி மற்றும் திட்டமிடல், வணிக வரிகள், சட்டமன்ற விவகாரங்களுக்கான அமைச்சராகவும் பணியாற்றினார்.

மேற்கோள்கள் 

தெலுங்கு தேசம் கட்சி அரசியல்வாதிகள்
வாழும் நபர்கள்
1951 பிறப்புகள்
மணாலி தக்சினி

மணாலி கிசோர் தக்சினி  (Manali Dakshini)  இந்தியாவின் மகாராட்டிர மாநிலத்தைச் சேர்ந்த ஓரு துடுப்பாட்ட வீராங்கனையாவார். 1997 ஆம் ஆண்டு  செப்டம்பர் மாதம் 29 ஆம் தேதியன்று இவர் பிறந்தார். வலது கை நடுத்தர வேகப்பந்து வீச்சாளராகவும்  வலது கை மட்டையாளராகவும் இவர் துடுப்பாட்டம் விளையாடி வருகிறார்.  ர் மும்பை மற்றும் மேற்கு மண்டல அணிகளுக்காக மணாலி தக்சினி துடுப்பாட்டப் போட்டிகளில்  விளையாடுகிறார்.  3 முதல்தரப் போட்டிகள், 11 மட்டுப்படுத்தப்பட்ட ஓவர் போட்டிகள் மற்றும் 21 மகளிர் இருபது20 போட்டிகள் என இவர் துடுப்பாட்ட போட்டிகளில் விளையாடியுள்ளார்..    ஜனவரி 2019  ஆம் ஆண்டு சனவரி மாதத்தில்  2018–19 மூத்த மகளிர் போட்டி கோப்பைக்கான  இந்தியா புளூ அணியில் இடம் பெற்றார்.  2019  சனவரியில் நடைபெற்ற இப்போட்டியில் குறிப்பிடத்தக்க வகையில் விளையாடி சிறந்த வீரர்களில் ஒருவராக இருந்தார். 2020 மகளிர் டி20 சவாலுக்கான வெலாசிட்டி அணியில் மணாலி தக்சினி தேர்ந்தெடுக்கப்பட்டார்.

மேற்கோள்கள் 

வாழும் நபர்கள்
1997 பிறப்புகள்
மகாராட்டிர மக்கள்
இந்திய விளையாட்டு வீரர்கள்
இந்தியத் துடுப்பாட்டக்காரர்கள்
புக்கனா ராஜேந்திரநாத்

புக்கனா ராஜேந்திரநாத் ரெட்டி (Buggana Rajendranath) (பிறப்பு 27 செப்டம்பர் 1970) இந்திய அரசியல்வாதி ஆவார். இவர் ஆந்திரப் பிரதேச அரசாங்கத்தில் நிதி, திட்டமிடல் மற்றும் சட்டமன்ற விவகாரங்களுக்கான அமைச்சராக இருக்கிறார். 2019 ஆந்திரப் பிரதேச சட்டப் பேரவைத் தேர்தல் மற்றும் 2014 சட்டப் பேரவைத் தேர்தல் ஆகிய இரண்டிலும் தோன் சட்டமன்றத் தொகுதியைப் பிரதிநிதித்துவப்படுத்தும் சட்டமன்ற உறுப்பினராகத் தேர்ந்தெடுக்கப்பட்டார். 2016 முதல் 2019 வரை ஆந்திரப் பிரதேசத்தின் பொதுக் கணக்குக் குழுத் தலைவராகவும் பணியாற்றினார்.

ஆரம்ப கால வாழ்க்கை 
புக்கனா ராஜேந்திரநாத் ரெட்டி ஆந்திரப் பிரதேசத்தின் கர்நூல் மாவட்டத்தில் உள்ள பெத்தம்செர்லாவில் புக்கனா ராம்நாத் ரெட்டி மற்றும் புக்கனா பார்வதி தேவி ஆகியோருக்கு மகனாகப் பிறந்தார். இவரது தாய்வழி தாத்தா, கதிரி வெங்கட ரெட்டி, ஒரு முக்கிய இந்திய திரைப்பட தயாரிப்பாளர் ஆவார்.

புக்கனா ராஜேந்திரநாத் தனது பள்ளிப்படிப்பை பேகம்பேட்டையில் உள்ள ஐதராபாத் பொதுப் பள்ளியில் பயின்றார். பிறகு சென்னையிலுள்ள சென்னை கிறித்துவக் கல்லூரியில் உயர்நிலைப் பள்ளிக் கல்வியைத் தொடர்ந்தார். 1992 இல் பெல்லாரி விஜயநகர் பொறியியல் கல்லூரியில் கணினி அறிவியலில் இளங்கலை பொறியியல் பட்டம் பெற்றார்

மேற்கோள்கள் 

ஆந்திரப் பிரதேச அரசு
இந்தியப் பொறியியலாளர்கள்
1970 பிறப்புகள்
வாழும் நபர்கள்
நல்பதனீசுவரம் மகாதேவர் கோயில்

நல்பதனீசுவரம் மகாதேவர் கோயில், கேரள மாநிலம் ஆலப்பி மாவட்டத்தில் செர்தலா வட்டம் பனவல்லி கிராமத்தில் நல்பததெனேசுவரத்தில் அமைந்துள்ள மகாதேவர் கோயிலாகும். இவ்விடம் சேர்த்தலாவிலிருந்து 20 கிலோமீட்டர் தொலைவிலும், அரூரிலிருந்து 11 கிலோமீட்டர் தொலைவிலும் சேர்ந்தாலா -ஆறுக்குட்டி பேருந்து வழித்தடத்தில் உள்ளது.

இங்கு சிவபெருமான் கிராத கோலத்தில் இருக்கிறார். அமைதியான, கிராமத்து சூழலில் கலை ரசனையுடன் இந்தக் கோயில் கட்டப்பட்டுள்ளது. இக்கோயிலில் கும்பம் (மாசி-மார்ச்) மாதத்தில் கொண்டாடப்படுகிறது.  இவ்விழா ஏழு நாட்கள் நடைபெறும். அந்த அனைத்து நாள்களும் பாரம்பரிய முறைப்படி முக்கியமான நாள்களாகக் கருதப்படுகின்றன. (உத்சவபலி, கூடி எழுச்சி, பரணி, கார்த்திகா, ஆராட்டு). இக்கோயிலில் உள்ள மூலவரை மக்கள் "நல்பதனீசுவரத்தப்பன்" என்று அழைக்கின்றனர்.

இக்கோயிலில் உறைகின்ற மற்ற தெய்வங்கள், கணபதி, வராஹமூர்த்தி, துர்காதேவி, சொவ்வ பகவதி, நாகராஜர், நாகயட்சி, ஐயப்பன் போன்றவையாகும். இக்கோயிலின் வடமேற்கு பகுதியில் ஊரளி பரம்பத்து சாஸ்தா கோயில் என்று அழைக்கப்படுகின்ற ஒரு இணைக்கோயில் உள்ளது. சமீபத்தில் மறைந்த பழம்பெரும்  சோரோடு நாராயணப்பணிக்கர் தலைமையில் அமைந்த குழுவினரின் தேவபிரசன்னத்தின்போது இக்கோயில் 1000 ஆண்டுகளுக்கும் மேலான பழமை வாய்ந்த கோயில் எனக் கண்டுபிடிக்கப்பட்டது. 

இக்கோயில் கோழிச்சேரில், பாய்ப்பட்டு, முல்லக்கேரில்  என்றழைக்கப்படுகின்ற மூன்று பண்டைய கைமால் குடும்பத்தாரின் நிர்வாகத்தின் கீழ் உள்ளது. இக்கோயில் தெய்வத்திற்கான முக்கியமான பிரசாதம் கதகளி ஆகும். இதனாலேயே இக்கோயில் கதகளிக்குப் பெயர் பெற்றதாகும். இக்கோயிலைப் பற்றி பல வரலாறுகள்ம கூறப்பட்டு வருகின்றன. இவ்விடம் பாண்டவர் வேலி என்றழைக்கப்பட்டதாகவும், பின்னர் பனவல்லி என்றதானதாகவும் அங்குள்ள மூத்த குடிமக்கள் கூறுகின்றனர். இக்கோயிலின் கிழக்கே 1 கி.மீ. தொலைவில் நான்கு பெரிய கற்கள் உள்ளன. பாண்டவர்களுடைய வனவாசத்தின்போது அந்தக் கற்கள் பாலைச் சூடாக்கப் பயன்படுத்தப்பட்டதாக மக்கள் நம்புகின்றனர்.

மேலும் காண்க 
 108 சிவன் கோயில்கள்
 கேரளாவின் கோவில்கள்
 108 Shivalaya

மேற்கோள்கள்

வெளி இணைப்புகள் 
ஆலப்புழை மாவட்டத்திலுள்ள சிவன் கோயில்கள்
Coordinates on Wikidata
108 சிவன் கோயில்கள்
கதிரி வெங்கட ரெட்டி

கதிரி வெங்கட ரெட்டி (Kadiri Venkata Reddy) கே. வி. ரெட்டி எனவும் அழைக்கப்படும் (ஜூலை 1, 1912 – 15 செப்டம்பர் 1972) இவர் ஓர் இந்தியத் திரைப்பட இயக்குநரும், திரைக்கதை எழுத்தாளரும், தயாரிப்பாளரும் ஆவார். இவர் முதன்மையாக தெலுங்குத் திரைப்படங்களில் பணியாற்றினார். தென்னிந்தியத் திரைப்படத் துறையில் செல்வாக்கு மிக்க இயக்குனராகக் கருதப்படுகிறார். இவர் 14 முழு நீளத் திரைப்படங்களை இயக்கியுள்ளார். மேலும் மூன்று தேசிய திரைப்பட விருதுகள் மற்றும் தென்னிந்திய பிலிம்பேர் விருதுகளையும் வென்றார்.

பணிகள் 
இவரது படஙகளில் மாயாபஜார் (1957), ஸ்ரீ கிருஷ்ணார்ஜுன யுத்தம் (1962), ஸ்ரீ கிருஷ்ண சத்யா (1972) போன்ற புராணத் திரைப்படங்கள் அடங்கும். மேலும், குணசுந்தரி கதா (1949), பாதாள பைரவி (1951), ஜகதேக வீருணி கதா (1961) போன்ற கற்பனைத் திரைப்படங்களும், பக்த போதனா (1942), யோகி வேமனா (1947), மற்றும் பெத்த மனுசுலு (1954), தொங்க ராமுடு (1955), பெல்லினாட்டி பிராமணலு (1959) போன்ற வாழ்க்கை வரலாற்றுத் திரைப்படங்களும் அடங்கும்.

இவரது பாதாள பைரவி 1952 ஆம் ஆண்டு நடைபெற்ற இந்தியாவின் முதல் சர்வதேச திரைப்பட விழாவில் திரையிடப்பட்ட ஒரே தென்னிந்திய திரைப்படம் ஆகும். தொங்க ராமுடு இந்தியத் திரைப்படம் மற்றும் தொலைக்காட்சி கல்லூரியின் பாடத்திட்டத்தில் காப்பகப்படுத்தப்பட்டுள்ளது. மாயாபஜார் தெலுங்குத் திரைப்பட வரலாற்றின் மிகச்சிறந்த படங்களில் ஒன்றாகக் கருதப்படுகிறது. ஏப்ரல் 2013 இல் இந்திய சினிமாவின் நூற்றாண்டு விழாவில், சிஎன்என்-ஐபிஎன் செய்தி நிறுவனம் "எல்லா காலத்திலும் 100 சிறந்த இந்திய திரைப்படங்கள்" என்ற தனது பட்டியலில் பாதாள பைரவி மற்றும் மாயாபஜாரை சேர்த்தது. பட்டியலில் உள்ள திரைப்படங்கள் இடம்பெற வேண்டிய படங்களுக்கான இணைய வாக்கெடுப்பில், மாயாபஜார் "எல்லா காலத்திலும் சிறந்த இந்திய திரைப்படம்" எனப் பொதுமக்களால் வாக்களிக்கப்பட்டது.

விருதுகள் 

 தேசிய திரைப்பட விருதுகள்

 தெலுங்கில் சிறந்த திரைப்படத்திற்கான தேசிய திரைப்பட விருது - பெத்த மனுசுலு (1955) 
 தெலுங்கில் சிறந்த திரைப்படத்திற்கான தேசிய திரைப்பட விருது - பெல்லினாட்டி பிராமணலு (1958) 
 கன்னடத்தில் சிறந்த திரைப்படத்திற்கான தேசிய திரைப்பட விருது - சத்ய ஹரிச்சந்திரா (1966)

 தென்னிந்திய பிலிம்பேர் விருதுகள்

 பிலிம்பேர் சிறந்த இயக்குநர் விருது (தெலுங்கு) - ஸ்ரீ கிருஷ்ண சத்யா (1972)

பிரபலமான கலாச்சாரத்தில் 
நடிகையர் திலகம் (2018) மற்றும் என்டிஆர்: கதாநாயகுடு (2019) ஆகிய படங்களில் இயக்குநர் கிரிஷ் ஜாகர்லமுடியால் கே. வி. ரெட்டி சித்தரிக்கப்பட்டுள்ளார்.

குறிப்புகள்

மேற்கோள்கள்

உசாத்துணை

வெளி இணைப்புகள் 
 

மாநிலக் கல்லூரி மேனாள் மாணவர்கள்
அனந்தபூர் மாவட்ட நபர்கள்
தென்னிந்திய பிலிம்பேர் விருதுகளை வென்றவர்கள்
தெலுங்குத் திரைப்பட இயக்குநர்கள்
1972 இறப்புகள்
1912 பிறப்புகள்
மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
நிலாக்கல் மகாதேவர் கோயில்

நிலாக்கல்  மகாதேவர் கோயில் இந்தியாவின் கேரள மாநிலத்தில்  பத்தனம்திட்டா மாவட்டத்தில் அமைந்துள்ள ஒரு இந்துக் கோயிலாகும். இக்கோயிலானது சிவபெருமானுக்கு அமைப்பட்டதாகும். திருவிதாங்கூர் தேவஸ்வம் வாரியத்தால் நிர்வகிக்கப்படுகிறது. சபரிமலை யாத்திரையின் போது கேரளா மற்றும் பிற மாநிலங்களில் இருந்து ஏராளமான பக்தர்கள் இக்கோயிலுக்கு வந்து செல்கின்றனர்.

அமைவிடம் 
சபரிமலை கோயிலுக்குச் செல்லும் பிரதான நெடுஞ்சாலையில் இருந்து 1 கி.மீ. தொலைவில் இக்கோயில் உள்ளது. இந்தக்கோயிலைச் சுற்றி அடர்ந்த காடுகளும், ரப்பர் தோட்டங்களும் உள்ளன.

வழிபாடு 
இக்கோயிலின் மூலவர் சிவபெருமான் ஆவார். மூலவர் இங்கு உக்ரமூர்த்தி (கடுமையானது) மற்றும் மங்கள பிரதாயகன் (மங்களகரமானது) என்ற இரு நிலைகளில் காணப்படுகிறார். எல்லாக் கோபத்தையும் தீய சக்திகளுக்கு எதிராகப் போரிடும் வகையில் சிவபெருமான் தன் மகன் ஐயப்பனுக்கு அருள்பாலிக்கிறார் என்று நம்புகினறனர். பிற சிவன் கோயில்களில் உள்ளதைப் போலவே, இக்கோயில் வளாகத்திலும் ஏராளமான காளைகள் பாதுகாக்கப்படுகின்றன.

துணைத் தெய்வங்கள் 
இங்கு கன்னிமூல கணபதி மற்றும் நந்தி ஆகிய இரண்டு துணைதெய்வங்கள் உள்ளன.

பூசைகள் 
இக்கோயிலில் தினமும் மூன்று கால பூஜைகள் நடைபெறுகின்றன. ஞாயிறு, திங்கள் மற்றும் வெள்ளி ஆகிய மூன்று நாள்களும் சிறப்பு நாள்களாகக் கொண்டாடப்படுகின்றன.

விழாக்கள் 
இங்கு ஆண்டுதோறும் நடைபெறும் விழாக்களில் ' மகா சிவராத்திரி ' முக்கியமானதாகும். திரு உற்சவம் விழா இங்கு ஆண்டுதோறும் சிறப்பாகக் கொண்டாடப்படுகிறது. பல்வேறு மாநிலங்களில் இருந்து தம் நலன் வேண்டி சபரிமலை யாத்திரையின் போது செல்கின்ற பக்தர்கள் இக்கோயிலுக்கு வருகை தருகின்றனர்.

மேலும் பார்க்கவும் 
 சபரிமலை
 கேரளாவில் உள்ள இந்து கோவில்களின் பட்டியல்

மேற்கோள்கள் 

Coordinates on Wikidata
பத்தனம்திட்டா மாவட்டத்திலுள்ள சிவன் கோயில்கள்
நிரணம் திரிகபாலீசுவரம் தட்சிணாமூர்த்தி கோயில்

நிரணம் திரிகபாலீசுவரம் தட்சிணாமூர்த்தி கோயில், இந்தியாவின் கேரள மாநிலத்தில் உள்ள பத்தனம்திட்டா மாவட்டத்தில் நிரணம் என்ற இடத்தில் பம்பை ஆற்றின் கரையில் அமைந்துள்ள கோயிலாகும். இது சிவபெருமானுக்கு அர்ப்பணிக்கப்பட்ட ஒரு பழமையான இந்துக் கோயிலாகும் . திராவிடக் கட்டிடக்கலைக்கு ஒரு சிறந்த எடுத்துக்காட்டாக இது உள்ளது. இக்கோயிலின் மூலவர் சிவன் குருவின் அம்சமாக உள்ள தட்சிணாமூர்த்தி ஆவார்.   திரிகபாசுஸ்வரம் கோயிலின் மூலவர் சன்னதி கிழக்கு நோக்கி அமைந்துள்ளது. பரசுராம முனிவர் சிலையை நிறுவியதாக நாட்டுப்புற வழக்காறுகள் கூறுகின்றன.  கேரளாவில் உள்ள 108 பிரசித்தி பெற்ற சிவன் கோவில்களில் இந்தக் கோயிலும் ஒன்றாகும்.  108 சிவன் கோவில்களில் குறிப்பிடப்பட்டுள்ள மூன்று திரிகபாலீசுவரர் கோயில்களில் இதுவும் ஒன்றாகும். மற்றவை கண்ணூர் மாவட்டத்தில் பெரளச்சேரியில் உள்ள கடச்சிரா திருக்கபாலம் சிவன் கோயில் மற்றும் கோழிக்கோடு மாவட்டத்தில் நாதபுரத்தில் உள்ள நாதபுரம் இரிங்கண்ணூர் சிவன் கோயில் ஆகியவையாகும்.

சப்தமாதர்கள் 

இக்கோயிலில் தனி சன்னதியில் சப்தமாதர்களின் சிலைகள் உள்ளன. மற்ற கோயிலில் காணப்படாத சிறப்பாக இதனைக் கூறலாம். கோயிலின் தெற்குப் பகுதியில் உள்ள பெரிய சன்னதிகள் ஏழு பலிகல்லு வடிவில் உள்ளன. இவர்களுக்கு காலை, மதியம் மற்றும் மாலை வேளைகளில் சிறப்பு பிரசாதம் வழங்கப்படுகிறது. சப்த மாதாக்கள் ஆதி பராசக்தியின் வெவ்வேறு வடிவங்களாகக் கருதப்படுகின்றனர். பிராமணி, வைஷ்ணவி, மகேஸ்வரி, கௌமாரி, வாராஹி, இந்திராணி மற்றும் சாமுண்டி ஆகியோர் சப்தமாதர்கள் ஆவர்.

கோயில் வரலாறு 
இது ஒரு பழமையான கோயில் ஆகும்.  இக்கோயில் பம்பா நதிக்கும், மணிமாலா நதிக்கும் நடுவில் நீரணம் என்ற இடத்தில் அமைந்துள்ளது . இங்கு வித்யா தேவ தட்சிணாமூர்த்தியின் மனதில் திரிகபாலீசுவரன் இருப்பதாகக் கூறப்படுகிறது. நிரணம் கவிஞர்கள் காலத்தில் இக்கோயிலும் இது உள்ள இடமும் புகழ் பெற்றிருந்தது.  காலவெள்ளத்தில் அது மறந்துபோனது.  அண்மையில் பிரபல ஜோதிடரான காணிப்பையூர் சங்கரன் நம்பூதிரிபாட் கோயில் திருப்பணிக்காக, "தேவ பிரஷ்ணத்தை" நடத்தினார். இங்குள்ள முக்கிய அம்சங்களில் ஒன்றாகக் கருதப்படுவது இங்குள்ள சிவலிங்கம் ஆகும். இது சிறப்புத்தன்மை வாய்ந்த சிவலிங்கம் ஆகும். இந்த லிங்கத்திருமேனியாக உள்ள கல் இமயமலையில் மட்டுமே காணும் சிறப்புடையதாகும். கபாலீசுவரன் தட்சிணாமூர்த்தியைமூலவராகக் கொண்ட மூலவர் சன்னதி கிழக்கு நோக்கி அமைந்துள்ளது.

நிரணம் கவிஞர்கள் 
கண்ணசான் கவிஞர்கள் என்று அழைக்கப்படும் நிரணம் கவிஞர்கள் ஒரே குடும்பத்தைச் சேர்ந்த மூன்று கவிஞர்கள் ஆவர். அவர்கள் 'மாதவ பணிக்கர்', 'சங்கர பணிக்கர்,' மற்றும் 'ராம பணிக்கர்' ஆவர்.புகழ்பெற்ற கவிஞரும், அவர்கள் கோயிலுக்கு அருகில் வாழ்ந்த திரிகபாலீசுவரனின் (தட்சிணாமூர்த்தி) பக்தரும் ஆவார். நிரணத்தில் .  அவர்களின் படைப்புகள் முக்கியமாக சமஸ்கிருத இதிகாசங்களின் தழுவல், மொழிபெயர்ப்பு மற்றும் புராணங்கள்  ஆகும். அவர்கள் பொ.ஆ. 1350-பொ.ஆ.1450இல் வாழ்ந்தவர்கள்.

மேலும் காண்க 
 108 சிவன் கோயில்கள்
 கேரளாவின் கோவில்கள்
 கடச்சிரா ஸ்ரீ திருக்கபாலம் சிவன் கோவில்
 நாதாபுரம் இரிங்கன்னூர் சிவன் கோவில்

படத்தொகுப்பு

மேற்கோள்கள் 

Coordinates on Wikidata
பத்தனம்திட்டா மாவட்டத்திலுள்ள சிவன் கோயில்கள்
108 சிவன் கோயில்கள்